Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII. 17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 9327

h) Ismeri a fogyatékosok csoportjait, s megfelelő attitűddel viszonyul a fogyatékkal élő emberekhez. 2006/20/II. szám $ ÖNMŰVELÉS, KÖNYV- ÉS KÖNYVTÁRHASZNÁLAT 9–10. évfolyam 2006/20/II. szám Az Önművelés, könyv- és könyvtárhasználat kerettanterv a Képességfejlesztő és értékőrző kerettanterv (KÉK) keretei között a szakiskola 9–10. évfolyam számára kimunkált, a NAT-hoz igazított részletes kerettanterv. A kerettantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző kerettanterv szerint dolgoznak. A Önművelés, könyv- és könyvtárhasználat kerettanterv tanulásához-tanításához javasolt időkeret: Évfolyam 9. 10. Heti óraszám $ 5 $ 5 A KÉK kerettanterv és a NAT viszonyának jellemzői Az Önművelés, könyv- és könyvtárhasználat kerettanterv a Nemzeti alaptanterv Informatika műveltségterületben előírt követelményeket, továbbá a Tanulás és Információs és kommunikációs kultúra közös követelményeinek teljesítését teszi lehetővé. (A közös követelmények között fogalmazódott meg a könyvtárhasználat meghatározó szerepe az önálló ismeretszerzésben és a forrásalapú tanulásban.) A kerettanterv követelményei szinte valamennyi műveltségterület általános és részkövetelményei között is megtalálhatók. A kerettanterv a NAT követelményeken felül magában foglal többletkövetelményeket is. Nevezetesen a tömegkommunikációs csatornák és az iskolán kívüli különböző önművelési lehetőségek megalapozását szolgáló ismeretszerzésitanulási tevékenységeket. A kerettanterv a NAT műveltségi területek oktatásának közös követelményei közül a Tanulás és az Információs és kommunikációs kultúra fejlesztésére helyezi a fő hangsúlyt. Ezen kívül segíti a Hon- és népismeret követelményeinek teljesítését is. A kerettanterv néhány eleme megtalálható a Magyar nyelv és irodalom 9–10. évfolyamának kerettanterveiben. A kerettanterv jól hasznosítható a szabadon tervezhető órakeret összeállításakor is. A kerettanterv jellemzői Az Önművelés, könyv- és könyvtárhasználat kerettanterv alapvető stratégiai célkitűzése a hiteles információnyújtás és a többcsatornás ismeretszerzés, továbbá a különböző érzékelési csatornákon a tanulókhoz eljutó információk kezelésének és alkotó felhasználásának az elsajátítása. Azoknak az alapvető jártasságoknak és képességeknek a megalapozására törekszik, amelyek alkalmassá teszik a tanulókat a különböző tanulási-önművelési technikák elsajátítására, valamint az iskolán kívüli és túli önálló ismeretszerzésre és permanens önművelésre. A kerettanterv tananyaga három „támpillérre” épül:  könyv- és könyvtárhasználatra,  tömegkommunikációs csatornák ismeretére és használatára, valamint  művelődési, művészeti és tudományos intézmények szolgáltatásainak igénybevételére. A kerettanterv nagyrészt spirálisan, kisebb mértékben lineárisan építkezik. Az egyes évfolyamokon – bővülő tartalommal – az alábbi tananyagok szerepelnek: Â könyvtárhasználat, önművelés, Â dokumentumismeret, Â könyvtári tájékoztató eszközök ismerete és használata, Â a szellemi munka technikája. Az Önművelés, könyv- és könyvtárhasználat kerettanterv – illeszkedve a Képességfejlesztő és értékőrző kerettanterv tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. A kerettanterv alkalmazásához szükséges feltételek A kerettanterv hatékony alkalmazásához szükséges személyi feltételek közül kiemelten fontos a korszerű ismeretekkel rendelkező könyvtáros-tanár, aki szervezi, irányítja, összefogja a médiatári eszköztárra épülő önművelési tevékenységet. A követelményrendszer tantárgyközi jellegéből adódóan feltételezi a szaktanárok könyvtárinformatikai, médiaismereti alapműveltségét is. 2006/20/II. szám Az Önművelés, könyv- és könyvtárhasználat tanulásának céljai a 9–10. évfolyamon Könyvtárhasználói, önművelői szokások, magatartás Tanulják meg a tanulók igénybe venni az iskolai könyvtár és más könyvtárak alapvető szolgáltatásait. Tanuljanak meg információkat keresni nagyhírű (magyar, egyetemes) könyvtárakról. Ismerjék meg és tanulják meg használni a tömegkommunikációs csatornák adta információszerzés lehetőségeit. Szerezzenek információkat és tapasztalatokat művelődési, művészeti, tudományos intézményekről, tanulják meg igénybe venni szolgáltatásaikat. Tanuljanak meg tényeket, adatokat kiemelni, feljegyezni megadott információhordozók szöveges és képi közléseiből, tanulják meg a felhasznált forrás főbb adatait megnevezni. Váljanak képessé olvasmányaik, illetve egyéb dokumentumok rövid tartalmi ismertetésére. Váljanak képessé az elvégzett munkájuk értékelésére. Tanuljanak meg szabályosan idézni a felhasznált szövegekből. Tanuljanak meg információt keresni a médiatár direkt és indirekt tájékoztató apparátusából. Tanuljanak meg iskolai feladataikhoz információt keresni a tömegkommunikációs csatornákból, modern ismerethordozókból és az iskolán kívüli önművelési formákból. Tanuljanak meg a hagyományos audiovizuális és a modern ismerethordozókból tényeket, adatokat lejegyezni és kiemelni, a felhasznált forrás bibliográfiai adatait megnevezni. Váljanak képessé a különböző tömegkommunikációs eszközökből szerzett információik szelektálására és felhasználására. Sajátítsák el a teljes könyvtári eszközbázisra épített irodalomkutatás módszereit. Tanuljanak meg mindenféle ismerethordozóról (hagyományos, AV, modern) rövid tartalmi ismertetőt, ajánlást készíteni. Sajátítsák el a tömegmédiák és önművelési intézmények használatához szükséges különböző tanulási, önművelési technikákat. Ismerjék fel a többcsatornás ismeretszerzés nélkülözhetetlen szerepét és hasznát az egyén önművelésében. Szerezzenek gyakorlati tapasztalatokat a médiapiac (könyv, tv, film, lemez, videó, reklám) különböző szolgáltatásairól. Értsék meg a reklám szerepét és lélektani hatását a kultúra piacán. Legyenek tisztában a tömegtájékoztatás manipulálási lehetőségeivel. Legyenek tisztában a médiafogyasztás káros hatásaival. Váljon igényükké a rendszeres iskolán kívüli önművelés, önképzés. Könyv-, könyvtár- és médiahasználat az iskolai feladatok és egyéni problémák megoldásában Sajátítsák el a teljes médiatári eszközbázisra épített önálló információszerzést. Sajátítsák el az iskolai és iskolán kívüli tanulási-önművelési formákra épülő szaktárgyi kutatómunka eszközeit és módszereit. Legyenek tisztában a különböző dokumentumtípusok és a tömegkommunikációs műfajok információs értékével. Legyenek képesek mindenféle médiaszöveg olvasására és felhasználására. Tanulják meg értékelni, rangsorolni, szelektálni a számukra szükséges információkat. Szerezzenek tapasztalatokat a legújabb technológiákon alapuló információhordozók használatában. Tanulják meg a tömegmédiumok, és az önművelés különböző csatornái útján szerzett információk kezelését, és alkotó felhasználását. Tegyenek szert megfelelő jártasságra az ún. kreatív médiaalkotások létrehozásában. Tudjanak eleget tenni a szellemi munka etikai követelményeinek. Információk, információhordozók keresése tájékoztató segédletekből Tanuljanak meg információkat keresni segédkönyvekből, gyűjteményekből, közhasznú információforrásokból. Tanuljanak meg szerző és cím szerint keresni a betűrendes leíró katalógusban, tanulják meg a szakkatalógus használatát. Használják a tankönyvek és segédkönyvek irodalomajánlásait. Legyenek tájékozottak az egyes tudományágak alapvető direkt és indirekt tájékoztató eszközeiben. Tanuljanak meg tájékozódni az írott és elektronikus sajtóban, a kiadói katalógusokban, könyv- és AV-újdonságlistákban. 2006/20/II. szám A könyvtár és egyéb médiumok gyakorlati hasznának felismerése Tanulják meg feladataikat a témakör és a probléma jellegének megfelelően könyvtártípushoz, tájékoztató segédletekhez és dokumentumfajtákhoz kötni. Tapasztalataikon keresztül ismerjék fel és méltányolják a könyvtár gyakorlati hasznát. Tapasztalják meg, hogy a könyvtárak részét alkotják egy átfogó információs rendszernek, és ennek intézményeivel sokoldalú kapcsolatban állnak. Ismerjék meg a különböző könyvtártípusokat és a könyvtári rendszerből eredő használói előnyöket. Ismerjék meg a könyvtári adatbázisokból, számítógépes hálózatokból való információszerzés lehetőségét, módját. Értsék meg és lássák be, hogy a tömegmédiumok ismerete és használata az önművelési kultúra fontos eleme és az igényes szabadidő-eltöltés része. Ismerjék meg lakóhelyük vagy annak környéke iskolán kívüli önművelési lehetőségeit. Látogassák rendszeresen lakóhelyük (régiójuk) művelődési-, művészeti-, tudományos intézményeit, szerezzenek tapasztalatokat szolgáltatásaikról. Lássák be és méltányolják, hogy a megfelelő szintű médiaműveltség és a művelődési, művészeti, tudományos intézmények szolgáltatásai kibővítik a hagyományos könyvtári tájékozódás kereteit, és nagyfokú válogatási szabadságot biztosítanak az egyén számára. Dokumentum- és médiatári ismeretek beépítése az iskolában tanult tantárgyak műveltséganyagába Ismerjék és rendszeresen használják a KÉK kerettanterv egyes tevékenységeihez tartozó fontosabb alapdokumentumokat és modern ismerethordozókat (lexikonokat, enciklopédiákat, szótárakat, adattárakat, kronológiákat, atlaszokat, zsebkönyveket, tanácsadókat, kézikönyveket, gyakorlókönyveket, tesztkönyveket, AV-eszközöket, filmeket, diákat, hangkazettákat, szoftvereket stb.). Szerezzenek tájékozottságot az egyes kultúrkörökbe tartozó fontosabb antológiákról, szemelvény-, és forrásgyűjteményekről, szépirodalmi-, és szaktárgyi sorozatokról. Gyűjtsenek adatokat, tényeket, szerezzenek ismereteket megadott iskolai feladatokhoz a médiatár hagyományos és modern ismerethordozóinak felhasználásával. Ismerjék és tanulmányozzák rendszeresen az egyes műveltségterületek ismeretanyagához tartozó fontosabb újságokat (napilapokat, magazinokat) és folyóiratokat. Kísérjék figyelemmel az írott és az elektronikus médiában az iskolában megismert témakörökhöz kapcsolódó írásokat, műsorokat (cikkeket, tanulmányokat, kritikákat, filmeket stb.). Tanuljanak meg tájékozódni a könyv-, és médiapiac újdonságairól a tömegkommunikációs csatornák, valamint személyes tapasztalat útján (antikváriumokban, könyvesboltokban, videotékákban). Taneszköz, tanítási segédlet Évfolyam Raktári szám Cím 9–10. Homor Tivadar – Mészáros Antal: Az információ és az ember. Segédkönyv az ismeretszerzés elsajátításához 12–18 éves tanulók részére. Gondolat Könyvkiadó, Bp. 222 p. Homor Tivadar–Mészáros Antal: Az információ és az ember. Feladatgyűjtemény az ismeretszerzés gyakorlásához 12–18 éves tanulók részére. Gondolat Könyvkiadó, Bp. 62 p. $ = kötelezően választandó. ☺ = szabadon választható. b = lehetőség szerint csoportbontással. = szabadon választható kerettantervi ajánlás. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes